《久闻徐朝文讣见胡献臣始信》
明代·邵宝

明听得金矢，有誉淮海区。南征载持宪，清风与之俱。

楚氛接腥载，兵符杂刑书。郑侨戒水狎，一日三年如。

慈元复祠庙，俨然古文儒。坐令弄潢子，稍戢萑蒲馀。

进阶始称使，滇途险仍纡。方忧万里驾，坦道生悲吁。

君病果何似，却怪平生臞。琼瑰夙入梦，邱首真成虚。

瞑矣缘国事，浅之谁敢欤。野哭古所恶，洒泪兰陵墟。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。